Zapisnik sa sastanka

**Povjerenstva za provedbu javnog poziva i izbor najpovoljnije ponude**

**za višednevnu školsku ekskurziju 7. razreda**

**održanog 7. veljače 2025. godine u 12:30 sati**

Prisutni: Karmen Sklepić (ravnateljica škole), gospođa Martina Kuzma (predstavnica roditelja 7. razreda) i Marta Lončar-Vinković (razrednica 7. razreda) i Eva Novak (predstavnica učenika 7. razreda)

Dnevni red:

1. Razmatranje i otvaranje ponuda pristiglih na Javni poziv
2. Ostala pitanja

Ad 1) Ravnateljica je pozdravila prisutne članove Povjerenstva te pročitala dnevni red. Objasnila je današnji postupak, razmatranje i otvaranje ponuda pristiglih na Javni poziv za organizaciju višednevne školske ekskurzije učenika 7. razreda. Predsjednica Povjerenstva, Martina Kuzma otvarala je i čitala ponude.

Tražene usluge su bile:

1. 1/2025
* 3 dana, 2 noćenja u hotelu
* Za 17 učenika i 2 učitelja u pratnji
* Odredište je srednja Dalmacija
* Posjet NP Krka, Sokolarskom centru
* razgled jednog grada u pratnji vodiča u blizini smještaja
* Prehrana na bazi 2 puna pansiona uz jednu bezglutensku prehranu
* Ulaznice za NP Krka i Sokolarski centar
* Vrijeme putovanja unutar traženog termina 16.-22.6. 2025. godine
* Prijevoz autobusom koji će biti na raspolaganju grupi cijelo vrijeme trajanja putovanja
1. 2/2025
* 4 dana, 3 noćenja u hotelu
* Za 17 učenika i 2 učitelja u pratnji
* Odredište je srednja Dalmacija
* Posjet NP Krka, Sokolarskom centru
* razgled jednog grada u pratnji vodiča u blizini smještaja
* izlet brodom do nekog otoka u blizini smještaja
* Prehrana na bazi 3 puna pansiona uz jednu bezglutensku prehranu
* Ulaznice za NP Krka i Sokolarski centar
* Vrijeme putovanja unutar traženog termina 16.-22.6. 2025. godine
* Prijevoz autobusom koji će biti na raspolaganju grupi cijelo vrijeme trajanja putovanja

Na svaki Javni poziv 1/2025 i 2/2025 je pristigla jedna ponuda i to ona turističke agencije Taubek tours d.o.o. Bile su dostavljene u traženom roku na službenu adresu elektroničke pošte škole.

Detaljno su pročitane obje ponude i uspoređene s Javnim pozivima 1/2025 i 2/2025 i utvrđeno je da ponude odgovaraju traženim uvjetima javnih poziva.

Pristigla ponuda Taubek toursa na Javni poziv 1/2025 je u iznosu 389,00 eura, a na Javni poziv 2/2025 je u iznosu 499,00 eura.

Obje ponude će se predstaviti roditeljima na roditeljskom sastanku u četvrtak 13.2. 2025. u 17:00.

Zainteresirane za slanje ponuda su bile još agencije Jakopić travel iz Čakovca i Travelego iz Varaždina, no nisu poslale svoje ponude. Agencija Travelego se javila kako nije našla odgovarajući slobodan smještaj. Agencija Jakopić travel je predložila da bi se spajali s nekom drugom grupom radi smanjenja cijene, no roditelji su se na oba prethodna roditeljska sastanka izjasnili kako to ne žele pa je tako rečeno i spomenutoj agenciji.

Zaključak: Ponude turističke agencije Taubek tours biti će predstavljene roditeljima na roditeljskom sastanku 13.2. 2025. u 17:00. Svi članovi Povjerenstva su jednoglasno prihvatili ove ponude (osim učenice koja nema pravo glasa) jer udovoljavaju uvjetima Javnih poziva 1/2025 i 2/2025 i pristigle su na vrijeme.

 Ad 2) Nije bilo pitanja.

Sastanak je završio u 13:00 sati.

Zapisničarka: Marta Lončar - Vinković